**Čo robiť ak je bábätko dolu zadočkom?**

Asi 3% detí sú na konci tehotenstva stále otočené zadočkom dolu. Táto poloha je úplne prirodzená, avšak menej priaznivá na pôrod. V prípade, ak sa po 36. týždni tehotenstva Vaše bábätko stále neotočilo, máte možnosť absolvovať obrat plodu vonkajšími hmatmi vo FN Trenčín. Zmyslom obratu je otočiť plod na priaznivejšiu polohu hlavičkou.

**Kedy je obrat plodu vhodný?**

* jednoplodová gravidita
* tehotenstvo trvajúce viac ako 36 týždňov

**Kedy nemožno obrat vykonať?**

* viacpočetné tehotenstvo
* rastová reštrikcia plodu (zaostávanie v raste)
* nízko uložená placenta (tzv. placenta praevia)
* vrodené chyby maternice

**Kde sa obrat vykonáva? Musím byť hospitalizovaná?**

Obrat plodu sa vykonáva na pôrodnej sále FN Trenčín skúseným lekárom po overení polohy pomocou ultrazvuku a po kontrole bábätka pomocou kardiotokografu. Následne podľa Vašich preferencií môžete ísť domov alebo ostať hospitalizovaná na pozorovanie do nasledujúceho rána.

**Aké sú riziká obratu?**

Komplikácie sú veľmi zriedkavé, vyskytujú sa v menej ako 0,5% prípadov. Ide hlavne o odtok plodovej vody, nástup kontrakčnej činnosti či predčasné odlučovanie placenty.



Pre viac informácií a prípadnú konzultáciu s lekárom sa môžete objednať na ambulanciu fyziologickej gravidity Gynekologicko-pôrodníckej kliniky FN Trenčín na telefónnom čísle 032/6566 240 v pracovné dni od 7:00 do 15:00.